
TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ
1. Tiekėjo kvalifikacija turi atitikti šiame priede nustatytus reikalavimus kvalifikacijai.

	Eil.
Nr.
	Reikalavimai
	Reikalavimus įrodantys dokumentai
	Subjektas, kuris turi atitikti reikalavimą

	1.
	Tiekėjas per paskutinius 3 metus iki pasiūlymo pateikimo termino pabaigos yra tinkamai suteikęs viešųjų pirkimų konsultavimo ir/ar vykdymo paslaugų, kurių vertė be PVM ne mažesnė kaip 30 000,00 Eur.  
	Pateikiama su pasiūlymu: 
1. EBVPD
2. Pagrindinių per pastaruosius 3 metus suteiktų paslaugų sąrašas (Pirkimo sąlygų priedas Nr. 9). 
3. užsakovų pažymos arba paslaugų priėmimo – perdavimo aktai, kur būtų nurodytos suteiktų paslaugų bendros sumos, datos, paslaugų gavėjai, ar paslaugos buvo suteiktos tinkamai.
	Tiekėjas, visi tiekėjų grupės nariai, jeigu pasiūlymą teikia ūkio subjektų grupė (pajėgumai sumuojami), ir kiti ūkio subjektai, kuriais remiasi tiekėjas, kartu.

Tiekėjas ir ūkio subjektai, kurių pajėgumais remiasi tiekėjas pagrindžiant atitikimą šiam kvalifikaciniam reikalavimui, privalo prisiimti solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju).
Subtiekėjams šis reikalavimas nenustatomas.

	2. 
	Tiekėjas turi būti apsidraudęs profesiniu civilinės atsakomybės draudimu ne mažesnei, kaip 100 000 Eur sumai.
	Pateikiama su pasiūlymu:
1.  EBVPD,
2. Draudimo liudijimo kopija ar kiti įrodymai, kad tiekėjas yra apsidraudęs profesiniu civilinės atsakomybės draudimu
	Tiekėjas, kiekvienas ūkio subjektų grupės narys, jeigu pasiūlymą teikia ūkio subjektų grupė, ūkio subjektai, kurių pajėgumais remiasi tiekėjas,  jeigu jie vykdys veiklą pagal pirkimo sutartį, kuriai taikomi reikalavimai dėl civilinės atsakomybės draudimo. Kitais ūkio subjektais tiekėjas gali remtis, kad atitiktų kvalifikacinį reikalavimą, tik tokiu atveju, jei tie ūkio subjektai patys atliks veiklas, kurioms taikomas profesinio civilinės atsakomybės draudimas.

	3
	Tiekėjas, pirkimo sutarties vykdymui, privalo turėti:
1. ne mažiau kaip vieną projekto vadovą, kuris atitinka šiuos reikalavimus:
-	turi turėti aukštąjį išsilavinimą, ne žemesnį nei bakalauro kvalifikacijos laipsnį ar jam prilygintą išsilavinimą;
- turi turėti ne trumpesnę kaip 3 metų darbo patirtį viešųjų pirkimų srityje;
-	per pastaruosius 3 metus turi būti vadovavęs bent 1 (vienai) viešųjų pirkimų konsultacinių paslaugų sutarčiai, kurios vertė ne mažesnė, kaip 15 000 Eur be PVM.
2. ne mažiau kaip vieną viešųjų pirkimų ekspertą, kuris atitinka šiuos reikalavimus:
-	turi turėti aukštąjį teisės srities išsilavinimą;
- turi turėti galiojantį pirkimų specialisto pažymėjimą;
- turi turėti ne trumpesnę kaip 3 metų darbo patirtį viešųjų pirkimų srityje;
-	per pastaruosius 3 metus turi būti parengęs viešojo pirkimo dokumentus bei vykdęs pirkimo procedūras vykdant bent 1 supaprastintą arba tarptautinį viešąjį pirkimą.

Tas pats asmuo gali vykdyti kelių specialistų funkcijas, jei jis atitinka (turi reikiamą kvalifikaciją) atitinkamus kvalifikacijos reikalavimus, nustatytus dėl tų pareigų, į kuriuos būtų siūlomas.
Patirties įgijimo terminai skaičiuojami iki paskutinės pasiūlymų pateikimo termino datos.

Jei specialisto patirtis įgyta ne darbovietėje, o vykdant projektus, tokiu atveju patirtis skaičiuojama mėnesių tikslumu, o tuo pat metu vykdytų projektų trukmė nesumuojama. Jeigu specialistas projekte dirbo nepilną mėnesį, tokiu atveju pilnas mėnuo skaičiuojamas, jeigu dirbta 15 ar daugiau kalendorinių dienų.
	Pateikiama su pasiūlymu: 
1. EBVPD,
2. Tiekėjo patvirtintas specialistų (-o), kurie (-is) bus atsakingi (-as) už pirkimo sutarties vykdymą, sąrašas (Pirkimo sąlygų priedas Nr. 10), kuriame nurodomi specialisto vardas, pavardė, darbovietė, jo pareigos, vykdant pirkimo sutartį.
3. Siūlomo specialisto pasirašyta deklaracija, kurioje jis įsipareigoja vykdyti pirkimo sutartį (tais atvejais, kai specialistas pasiūlymo pateikimo metu nėra Tiekėjo darbuotojas).
4. Specialistų išsilavinimą patvirtinančių dokumentų kopijos.
5. Gyvenimo aprašymai (CV) su detaliai nurodyta darbo patirtimi: vykdytų projektų, sutarčių, veiklų pavadinimai, datos,  vertės, užsakovai ir jų kontaktiniai duomenys.

	Tiekėjas.
Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti 
Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.

Jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.





2. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3. Tiekėjas gali pasitelkti pirkimo sutarčiai įvykdyti kitus ūkio subjektus ir/ar subrangovus (turi pateikti statusą įrodančius dokumentus), neatsižvelgdamas į tai, kokio teisinio pobūdžio būtų jų ryšiai su jais. Šiuo atveju tiekėjas privalo įrodyti perkančiajai organizacijai, kad, vykdant pirkimo sutartį, tie ištekliai jam bus prieinami. Tam įrodyti tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais. Visi ūkio subjektai, subtiekėjai (kvazisubtiekėjai) ir/ar pasiūlymo pateikimo metu žinomi subrangovai turi būti nurodyti pasiūlymo formoje (Pirkimo sąlygų 6 priedas). Tiekėjas įsipareigoja, kad pirkimo sutartį vykdys tik tokią teisę turintys fiziniai ar juridiniai asmenys. 
4. Jeigu tiekėjas pasiūlyme nurodo specialistą (fizinį asmenį) (pasiūlymo formoje), kuris pasiūlymo pateikimo metu nėra tiekėjo ar jo pasitelkiamų subtiekėjų darbuotojas, tačiau kurį laimėjimo ir sutarties sudarymo atveju ketina pasitelkti (kvazisubtiekėjąi), tokiu atveju, tiekėjas iki pateikiant pasiūlymą turi sudaryti su tokiu specialistu susitarimą arba ketinimų protokolą arba kitą lygiavertį dokumentą (Pateikiamas skenuotas dokumentas elektroninėje formoje), kuris pagrįstų, kad toks ketinimas buvo iki tiekėjui pateikiant pasiūlymą Perkančiajai organizacijai ir kad pirkimo laimėjimo ir sutarties sudarymo atveju specialistas bus įdarbintas. Jei tiekėjas pasiūlymo formoje informacijos apie ketinamą pasitelkti specialistą nenurodo – laikoma, kad tiekėjas siūlo tik specialistus, su kuriais pasiūlymo pateikimo dieną jį sieja darbo santykiai (tiekėjas yra darbdavys).
